L'Ajuntament de Bétera organitza la I Mostra de Teatre Amateur
18 de febrer de 2022

L'Ajuntament de Bétera, a través de la regidoria de Cultura, ha posat en marxa la primera edició de la Mostra de Teatre Amateur amb la col·laboració de la Federació de Teatre Amateur de la Comunitat Valenciana i Zorongo Teatre.

Tal com indica l'Alcaldessa de Bétera, Elia Verdevío, “celebrar aquest certamen a Bétera significa apostar per la cultura, fer costat a les companyies teatrals, ajudar al sector amateur i promocionar el teatre. En el nostre municipi comptem amb grans amants del teatre, amb talents innats i una naturalesa artística que volem visibilitzar”.

En aqueixa mateixa línia el regidor de Cultura, Manuel Chover, ha indicat “que el certamen està obert a tot el territori espanyol perquè volem fomentar l'expressió artística teatral i donar l'oportunitat a les companyies amateurs a posar tota la seua passió i oferir al públic unes obres de gran qualitat que ens sorprenguen a tots”.

La I Mostra de Teatre Amateur de Bétera tindrà lloc al maig i per a dur-la a terme s'ha triat la Casa de la Cultura com a escenari. El 13 de maig se celebrarà la Presentació a les 22:30h mentre que les representacions de les companyies teatrals tindran lloc els dies, 20, 21, 22 i 27 de Maig a les 22:30h a excepció del dia 22 que se celebrarà a les 19:00h. Mentre que el 28 de Maig a les 19:00h tindrà lloc la clausura i el lliurament de premis.

Convocatòria oberta

Des de hui mateix i fins al pròxim 11 de març s'obri la convocatòria per a participar en aquesta primera edició.

Al festival podran presentar-se tots els grups de teatre amateur del territori nacional que ho desitgen, sense ànim de lucre i només hi haurà una única categoria per a totes les obres representades, sent 4 el nombre màxim de companyies que actuaran de les que almenys la meitat hauran de pertànyer a la Federació de Teatre Amateur de la Comunitat Valenciana. Cada grup podrà presentar una obra d'entre 60 i 120 minuts de duració, en valencià o castellà.

Els grups que desitgen participar hauran de presentar la fitxa d'inscripció, en el Registre General d'Entrada d'aquest Ajuntament oficines municipals situades al Carrer José Gascón Sirera, núm. 9 (46117) Bétera (València) o telemàticament en la seu electrònica www.betera.es.

A més juntament amb la fitxa d'inscripció tots els grups hauran d'aportar també una sinopsi i en suport llapis USB, CD, enllaç a YouTube o qualsevol enllaç on puga visualitzar-se l'obra que vulguen representar, 2 fotografies amb una resolució mínima de 300 dpi, el repartiment i la fitxa tècnica, un dossier/currículum del grup de no més de 15 línies.

Premis

Els premis es lliuraran el pròxim 28 de Maig dia en què finalitzarà aquesta Mostra i es podrà optar als següents guardons: